Teleki: 'Produbljući veze sa Središnjom Europom, Washington jača svoj utjecaj u trans-atlantskim integracijama'
"Među 'starim' članicama Unije postoji element koji želi da Europa postane suparnik Sjedinjenih Država. Zato je važno da Washington nad
Autorinedavno objavljene studije 'Američki novi saveznici' smatraju da bi Washington mogao unaprijediti transatlantske veze tako što bi dodatno ojačao odnose sa zemljama Srednje i Istočne Europe. Samo dva mjeseca nakon primanja u NATO savez, u ožujku 2004. godine, osam zemalja Srednje i Istočne Europe postale su i članice Europske unije. Bilo je to najveće proširenje Europske unije u njezinoj povijesti. Autori studije 'Američki novi saveznici' smatraju da bivše komunističke države, a danas članice Europske unije, mogu odigrati važnu ulogu u jačanju odnosa između Washington i Brisela, koji su narušeni zbog rata u Iraku. Monografija 'Američki novi saveznici - Srednja i Istočna Europa i Transatlantske veze', autora Janusza Bugajskog i Ilone Teleki, predlaže da Sjedinjene Države dodatno prodube suradnju s novim europskim demokracijama. Ilona Teleki kaže kako bi Washington i danas trebao na srcu imati probleme ove regije – kao što je to bio slučaj dok je regija bile pod komunizmom: "Budući da su ove zemlje poslale vojne postrojbe i u Irak, i u Afganistan, smatramo da bi Washington trebao obratiti veću pozornost njihovim potrebama." Washington ima koristi od partnerstva sa zemljama na koje se može osloniti. Većina zemalja Srednje i Istočne Europe iskazala je podršku Washingtonu, kada su u pitanju rat protiv terorizma i opći sigurnosni interesi Sjedinjenih Država. Osim toga, sustavna suradnja tih zemalja sa Sjedinjenim Državama povećava utjecaj Washingtona u transatlantskim integracijama – kaže Ilona Teleki: "Neke su - mogli bismo ih nazvati - 'stare' članice Europske unije imale neprijateljski stav prema određenim političkim potezima Sjedinjenih Država, poput rata u Iraku. Među tim 'starim' članicama postoji element koji želi da Europska unija postane suparnik Sjedinjenih Država. Zato je važno da Washington nadograđuje svoje već ionako jake i stabilne odnose sa Srednjom i Istočnom Europom, kako bi imao dodatni utjecaj u Europskoj uniji i NATO savezu." Europska unija planira osnovati vojni i sigurnosni kontingent izvan samog NATO saveza. Ilona Teleki smatra da bi ovo moglo oslabiti solidarnost među članicama NATO saveza te dodatno štetiti odnosima Amerike i Europe. Ona ističe kako Sjedinjene Države i njihovi 'novi' saveznici, zemlje Srednje i Istočne Europe, imaju iste interese – a to je jačanje i širenje NATO saveza, što podrazumjeva i uključivanje regije zapadnog Balkana te Ukrajine. Sa sve boljim integriranjem zemalja Srednje i Istočne Europe u Europsku uniju, ove će se države politički sve više približavati Bruxellessu - kaže Ilona Teleki. Sjedinjene Države bi svoj interes za još jače savezništvo s regijom Srednje i Istočne Europe trebale iskazati i time što će ukinuti vize za državljane novih članica Europske unije te povećati financijsku pomoć tim zemljama – smatraju autori studije 'Američki novi saveznici'.